Aragonés ribagorzano

:*Iste articlo ye sobre o dialecto *'ribagorzano** de l'[[Idioma aragonés|aragonés]]. Ta atros emplegos se veiga [[ribagorzano]].''


L**'aragonés ribagorzano** (pronunciato **ribagorsano*' en a parla altorribagorzana), ye alto u baixo l'[[Idioma aragonés|aragonés]] d'a [[val de l'Esera]] en [[Ribagorza]].

As parlas de [[Ribagorza]] son dende un punto de vista macrocheografico [[parla de transición|parlas transición]] enta o catalán, y i trobamos caracters mas catalans asinas como mos movemos enta l'este y mas castellanos enta o sud. Dende o punto de vista microcheografico a transición concreta ye en o Baixo [[río Isabana|Isabana]] y en "[[la Ribera]]", una val lateral a lo sud de [[Turbón]].

En a [[Gran Enciclopedia Aragonesa|enciclopedia aragonesa]] dicen a o grausino meyoribagorzano, manimenos se parla d'[[Alta Ribagorza]] a lo norte de [[Turbón]] y [[Ribagorza Baixa]] a lo sud. [[Graus]] ye prou a lo sud y la suya charrada no ye tan diferent d'o [[aragonés d'Estadilla|estadillano]] u o [[aragonés foncense|foncense]]. Si s'habiés d'emplegar o termin meyorribagorzano, diz que se aplicaría millor ta o [[aragonés campés|campés]], seguntes se veye en a tabla d'o cabo de l'articlo.

==Caracteristicas==
===Fonetica=== 
* [[Palatalización]] d'a "l-" inicial latina:
** *Llobo.
** *[[lugar|Llugá]]*.
* Palatalización d'a "l" en os grupos latinos "bl-", "cl-", "fl-", "gl-" y "pl-":
** *[[Blanco|Bllanco]]*, *bllano*, *[[Centeno|bllau]]*, *[[Bleda|blleda]]*.
** *[[Clavillero|Cllavillero]]*, *[[clapo|cllapo]]*, **[[clau|cllau]]*, *[[clot|cllot]]*, *[[Lueca|cllueca]]*.
** *Fllaco*, *[[flama|fllama]]*, *[[flauta|fllauta]]*, *[[fleca|flleca]]*, *[[flor|flló]]*, *[[flocón|fllocón]]*, *flluixo*.
** *[[Plana|Pllana]]*, *[[Planzón|pllanzón]]*, *[[Plantaina|pllantaina]]*, *pllatero* , *[[Plegada|pllegá]]*, *plleno*, *[[Plumo|pllom]]*, *[[Ploro|pllorá]]*.
** Manimenos *GL-* no se conserva tan bien y bi ha casos de palatización con perda d'a oclusiva inicial: *GLAEBA* > *[[gleba|lleba]]*, *GLAREA* > *[[glera|llera]]*.
* Perda d'a "-r" final, que afecta tamién a la "-r" final d'os infinitivos:
** *[[flor|flló]]*, *[[lugar|llugá]], *pllegá*.
* Ye a [[comarcas d'Aragón|comarca]] de l'Alto Aragón on mos trobamos mas casos de -m- que en castellano han dato -mbr-, y que empecipia a estar present en aragonés escrito medieval en [[1330]].
***HOMINE* > *homne* > *home*.
***FAMEN* > *fame*.
***VIMEN* > *vime*.
***LEGUMEN* > *llegume*.
***NOMEN* > *nom*.
***LUMEN* > *llum*.
***EXAMEN* > *ixamen* (en [[Fonz]])
** Manimenos tamién i trobamos muitos casos de -mbr-: *vimbre*, *costumbre*, *ixambre*, *llumbre*, etc....y mesmo [[fambre]] en bel lugar.

===Morfolochia===
[[articlo definito en aragonés|Articlos definius]]: *el*, *e(l)s*, *la*, *las*.

Morfema personal de 1ª persona plural en -m u -n: *nusaltros cantam*, *nusatros cantan*. (En aragonés cheneral no existe a -m final y *Miriam* se pronuncia *Mirian*).
[[Cherundio en aragonés|Cherundio]]s en -an, -en, -in (que s'escriben con una -d que no se pronuncia):
**cantand*, *metend*, *partind*

[[Pasato perfecto perifrastico]] tipo catalán con o verbo ir:
**él va cantá* en cuenta de *el cantó*

Bellas formas peculiars d'o [[verbo estar-ser]] mas que mas en [[Baixa Ribagorza]]:
**yeba*/*eba* en cuenta de *yera*.
**"tu es"* y *"él e"* en cuenta de "tu yes" y *"él ye"*.

Bi ha verbos en conchugacions diferents respecto a l'aragonés cheneral. Por eixemplo *querer* de l'aragonés cheneral corresponde a lo ribagorzano *querir*.

===Sintaxi===
[[Combinacions de pronombres febles en l'aragonés|combinacions de pronombres febles]] de [[dativo]] y [[acusativo]] de tipo catalán, con un orden coincident tamién con o francés (*les lui*):
**lo + li  > lo-i*
**los+ li  > los-i*
**la + li  > la-i*
**las+ lis > las-i*

===Subdialectos===
O dialecto ribagorzano de l'aragonés puede dividir-se en cuantos subdialeutos:
*[[Aragonés benasqués|Altorribagorzano]] u [[Aragonés benasqués|Benasqués]]
**Alto Benasqués
**Baixo Benasqués
*[[Aragonés meyorribagorzano|Meyorribagorzano]]
**[[Aragonés campés|Campés]]
*[[Aragonés baixorribagorzano|Baixorribagorzano]]
**[[Aragonés grausino|Grausino]]
**[[Aragonés estadillano|Estadillano]]
**[[Aragonés foncense|Foncense]]

Cuadro de diferencias entre as parlas locals:



==Notas==
<small><references group="nota"/></small>

== Referencias ==


== Bibliografía ==
* [[María Luisa Arnal Purroy]] y [[María Angeles Naval López]]: *Lengua y literatura de unos poemas en ribagorzano (1861-1888)''. Archivo de Filología Aragonesa XLII-XLIII. 1989.

## Vinclos externos
*https://web.archive.org/web/20101008230040/http://www.elenachazal.com/aragones.html
*http://www.labullanga.com/dicxionario.htm#arriba